Lav et referat af nedenstående tekst:

Tekst:
Der vil i fremtiden blive produceret mere end 15.000 tons tomater om året i den australske by Port Augusta, som ligger i et ørkenområde. Tomatproduktionen er blevet muliggjort af grøn nordjysk teknologi. Det er Aalborg-virksomheden Aalborg CSP, der har udviklet et termisk solenergisystem, som sørger for, at et nyt drivhus i den australske by bliver forsynet med den rette mængde vand, varme og elektricitet i løbet af året. Virksomheden Sundrop Farms udfører drivhusprojektet, og det får stor betydning for Nordjylland, at de har valgt at bruge mere end 200 millioner kroner på Aalborg CSP's teknologi. - Sundrop-projektet kommer til at kræve mere end 100.000 ingeniørtimer hos os og vore underleverandører og vil skabe nye grønne jobs i Danmark og internationalt. Vi er stolte over at kunne bidrage til dette projekt, der i øjeblikket er det mest spændende, grønne initiativ i verden, siger Svante Bundgaard, administrerende direktør ved Aalborg CSP. Drivhus-projektet i Australien ventes at stå klar til drift fra oktober 2016.

Referat:
Den nordjyske virksomhed Aalborg CSP har udviklet et termisk solenergisystem, som gør det muligt at dyrke mere end 15.000 tons tomater i den australske ørken.